કેબીસી 10 સતત ટીઆરપીમાં ટૉપ સ્થાન પર છે. સતત આ શોમાં કંટેસ્ટન્ટ કરોડો જીતવાની સાથે અમિતાભ બચ્ચન સાથે વાર્તાલાપ કરવાનો મોકો પણ મળે છે. હાલમાં જ એક એપિસોડ દરમિયાન અમિતાભ બચ્ચને એક સિક્રેટ પરથી પડદો ઉઠાવ્યો. અમિતાભે પોતાના પેન્ટમાં ઉંદર ઘૂસી ગયો હોવાની સ્ટોરી શેર કરી હતી. કેટલાક દિવસો પહેલા એક એપિસોડમાં કન્ટેસ્ટન્ટ ગજાનને અમિતાભને કહ્યું કે હૉટસીટ પર બેસીને તેમની મુલાકાત કરવી મારું મોટું સપનું હતું. એમણે આગળ કહ્યું કે અમિતાભ બચ્ચનની સ્ટાઈલ જોઈ તેમણે બેલબૉટમ પહેરવાનું શરૂ કરી દીધું. અમિતાભે બેલબૉટમ સાંભળતા જ એક કિસ્સો શેર કર્યો.